កិច្ចសម្ភាសរបស់អ៊ុំស្រី៖ វ៉ើន ទំហឿម

ក៖ អ្នកសំភាសលោក៖ ថន រដ្ឋា ខ៖ អ្នកផ្តល់ការសម្ភាសអ៊ុំស្រី៖ វ៉ើន ទំហឿម

ក៖ បាទ! នៅថ្ងៃនេះគឺថ្ងៃទី០៤ ខែមករា ឆ្នាំ២០២០។ ហើយខ្ញុំបាទឈ្មោះ ថន រដ្ឋា គឺជាក្រុមការងាររបស់គម្រោងមួយដែលមានឈ្មោះថា ប្រវត្តិផ្ទាល់ខ្លួនរបស់ប្រជាជនកម្ពុជា។ ហើយគម្រោងហ្នឹងផងដែរ គឺត្រូវបានគាំទ្រដោយសកលវិទ្យាល័យមួយដែលមានឈ្មោះថា BYU នៅសហរដ្ឋអាមេរិកផងដែរ។ ហើយគម្រោងមួយហ្នឹង មានវេបផ្សាយមួយមានឈ្មោះថា cambodianoralhistory.byu.edu. ហើយប្រសិនជាអ៊ុំដូចជាកូន ឬក៏ចៅរបស់អ៊ុំស្រីមានបំណងចូលទៅកាន់វេបផ្សាយមួយនេះ​ អញ្ចឹងគាតនឹងឃើញការសម្ភាសដែលអ៊ុំស្រីផ្តល់ការសម្ភាសនៅក្នុងថ្ងៃនេះផងដែរ។​ ហើយគោលបំណងនៃការសម្ភាសនេះគឺដើម្បីរក្សានៅជីវប្រវត្តិផ្ទាល់ខ្លួនរបស់អ៊ុំស្រី ដើម្បីទុកអោយកូនចៅជំនាន់ក្រោយបានរៀនសូត្រ។ ដើម្បីអភិរក្សមានន័យថារក្សានៅជីវៈប្រវត្តិរបស់ចាស់ៗនៅណាស់ បាទទុកអោយកូនចៅជំនាន់ក្រោយ។ ថ្ងៃនេះខ្ញុំមកជួបអ៊ុំស្រីវ៉ើន ទំហៀប អ៊ុំស្រីមានអាយុ៦៩ ឆ្នាំ បច្ចប្បន្នអ៊ុំស្រីរស់នៅភូមិកំពុងម្តោក ឃុំ អូរតំបងពីរ ស្រុកសង្កែ ខេត្តបាត់តំបង។ បាទនៅពេលនេះខ្ញុំចង់ជម្រាបសួរទៅកាន់អ៊ុំស្រីបន្តិចថា អ៊ុំស្រីកំពុងធ្វើអីដែរ?

ខ៖ ចាស៎។

ក៖ កំពុងធ្វើអីដែរ?

ខ៖ កំពុងដាំបាយ។

ក៖ ដាំបាយប៉ុន្មានកំប៉ុង?

ខ៖ ប្រាំពិលកំប៉ុង។

ក៖ ប្រាំពិលកំប៉ុង?

ខ៖ ចា៎។

ក៖ ហើយឆ្នាំងនេះ អ៊ំស្រីដាំឆ្អិនអត់?

ខ៖ ឆ្អិន។

ក៖​ ឆ្អិនណ៎?

ខ៖ ចា៎។

ក៖ ហើយអ៊ំស្រីធ្លាប់ដាំបាយឆ្នាំងធំៗអញ្ចឹងអត់?

ខ៖ អរ! អត់ដែលធ្លាប់ទេ ទើបតែដាំ។

ក៖ អញ្ចឹង?

ខ៖ ចា៎។

ក៖ អញ្ចឹងធានាថាឆ្អិនហ្មងណ៎? អត់ខ្លោចណ៎?

ខ៖ ចា៎! មិនខ្លោចទេ។

ក៖ បាទ។ អញ្ចឹងដូចជាមានផ្សែងបន្តិច ប៉ុន្តែអត់អីទេណ៎?

ខ៖ ហ៊ឺ!

ក៖ បាទ។ អញ្ចឹងអ៊ំស្រីអត់ទោស! ជួយជម្រាបទាក់ទង និងឈ្មោះពេញម្ដងទៀត? ក្រែងខ្ញុំនិយាយមិញខុសណា៎? ឈ្មោះអីដែរ?

ខ៖ ឈ្មោះមិនទែនអូ?

ក៖ បាទ។

ខ៖​ ឈ្មោះ រ៉ើន ទំហឿម។

ក៖ បាទ។ អញ្ចឹងអ៊ំស្រីមានឈ្មោះហៅក្រៅទេ?

ខ៖ អត់! អរ! អត់មានទេខ្ញុំ។

ក៖ បាទ។ ផ្សែងប៉ះតែខ្ញុំមិចមិនដឹង? អញ្ចឹងកាលនៅក្មេង អ៊ំស្រីមានឈ្មោះអ្វីហៅផ្សេងទៀតទេ?

ខ៖ អត់មាន។

ក​៖​ អត់មានទេ?

ខ៖ ចា៎! អត់មានទេ មានតែមួយហ្នឹង។

ក៖ អញ្ចឹងឆ្នាំខ្មែរ អ៊ំស្រីកើតឆ្នាំអី?

ខ៖​ ឆ្នាំខ្មែរ កើតឆ្នាំរោង។

ក៖ បាទ។ ខែអី?

ខ៖ ខែ! ខែកត្តិក។

ក៖ ខែកត្តិក។ ចុះថ្ងៃអី?

ខ៖ ថ្ងៃ?

ក៖ បាទ។

ខ៖ ថ្ងៃសៅរ៍។

ក៖ ថ្ងៃសៅរ៍។ ស្រុកកំណើតរបស់អ៊ំស្រីនៅឯណាដែរ?

ខ៖ ខ្ញុំនៅកំពង់ត្រឡោកនេះឯង។

ក៖ បាទ។ កាលកើត កើតនៅនេះដែរណ៎?

ខ៖ ចា៎។

ក៖ បាទ។ អញ្ចឹងបច្ចុប្បន្នក៏នៅនេះដែរ?

ខ៖ ចា៎។

ក៖ បាទៗ។ ទាក់ទង និងភាសាក្រៅពីភាសាខ្មែរ អ៊ំស្រីមានចេះភាសាអីផ្សេងទៀតទេ?

ខ៖ មិនចេះទេ! ចេះបារាំងពីបីមាត់។

ក៖ ពីរ និងបី ប្រាំណ៎?

ខ៖ ចា៎។ ពីរ និងបី ប្រាំ។

ក៖ ចុះទាក់ទង និងភាសាខ្មែរអាចអានបាន អាចសរសេរបានទេ?

ខ៖ បានទាំងអស់ហ្នឹង ប៉ុនសព្វថ្ងៃវាងងិត។

ក៖ បាទ។ ពីមុនខ្វៀកហ្មង?

ខ៖ ចា៎! ពីមុនភ្លៀកហ្មង មើលអក្សរអីក៏ចេះដែរ។

ក៖ បាទ។

ខ៖ ប៉ុនសព្វថ្ងៃវាងងិត។

ក៖ ចុះភាសាបារាំង ចេះពាក្យអីខ្លះ?

ខ៖ អូ! ចេះអានដែរ។

ក៖ បាទ។

ខ៖ បានមើលដាច់។

ក៖ ចាំបានពាក្យអីខ្លះ?

ខ៖ អូ! បើអោយចាំអញ្ចឹង បែបមិនចាំថាមិចទេ។

ក៖ ឆ្នាំងថាមិចឆ្នាំង?

ខ៖ មិនដឹងថាមិចផង ភ្លេចអស់ហើយឆ្នាំង មិនដឹងថាស្អីនោះទេ ឆ្នាំងអូ! ដឹងគេហៅស្អីឆ្នាំង។

ក៖ ខ្ញុំមិចដឹង! ខ្ញុំអត់ដឹងសោះ។ ចុះចង្ក្រានគេថាមិច?

ខ៖ អត់ដែររៀនផង ចង្ក្រាន ឆ្នាំងអី! គេរៀនពីខែ ឆ្នាំអី។

ក៖​ អរ! បាទ។ អញ្ចឹងដោយសារពីរ បីមាត់ដែរហ្នឹង?

ខ៖ ចា៎។

ក៖ បាទ! អត់អីទេអ៊ំស្រី។ អញ្ចឹងផ្ទះកំណើត ហើយនិងផ្ទះបច្ចុប្បន្នហ្នឹង ផ្ទះតែមួយ ឬក៏ផ្ទះផ្សេងគ្នាអ៊ំស្រី?

ខ៖ ខ្ញុំនៅជាមួយកូន កូននៅជាមួយម៉ែហ្នឹង ជាមួយគ្នាសព្វថ្ងៃ។

ក៖​ បាទ។ អញ្ចឹងផ្ទះពីមុន ហើយនិងផ្ទះឥឡូវ ផ្ទះតែមួយ ឬផ្ទះផ្សេងគ្នា?

ខ៖ ផ្ទះតែមួយ។

ក៖ ផ្ទះតែមួយណ៎?

ខ៖ ចា៎។

ក៖ នៅជាមួយកូនតែហ្មងទៅ?

ខ៖ ចា៎។

ក៖ ទាក់ទង និងប្រវត្តិអាពាហ៍ពិពាហ៍ ហើយ! តើក្រុមគ្រួសាររបស់អ៊ំស្រី គាត់ឈ្មោះអីដែរ?

ខ៖ ឈ្មោះ ទុំ គឹមអាង។

ក៖ ស្រុកកំណើតគាត់នៅឯណា?

ខ៖ នៅមង្គលបុរី។

ក៖ អរ! ធ្វើមិចបានអ៊ំស្រីស្គាល់គាត់?

ខ៖ អរ! គាត់ធ្វើទាហ៊ាន។

ក៖​ អ៊ំស្រីបែរទៅណោះអត់លឺទេ សុំម្ដងទៀតមក?

ខ៖ ចា៎។

ក៖ បាទ។

ខ៖ គាត់ធ្វើទាហ៊ាន។

ក៖ ធ្វើទាហ៊ានណ៎?

ខ៖ គាត់ធ្វើទាហ៊ាននៅសាលាកុកវ៉ាន់យើងនេះ អាជាប់នៅស្ពានដែកនេះ។

ក៖ បាទ។

ខ៖ អាសាលាធំគេ ជាប់ស្ពានដែកសាលាធំគេហ្នឹង នៅហ្នឹង។ គាត់មកនេះ គេហៅស្អី! គេយកមកដាក់នៅវត្តសង្កែយើងនេះ។

ក៖ បាទ។

ខ៖ ទៅគាត់ចេះតែដើរលេងទៅ ក៏ស្គាល់ ដើរលេងតាមផ្ទះអ្នកស្រុកអី ក៏ស្គាល់។

ក៖ បាទ។ អញ្ចឹងស្គាល់គាត់់ប៉ុន្មានថ្ងៃ ប៉ុន្មានខែ ទើបអ៊ំស្រីសម្រេចចិត្តយកគាត់ជាគូរណា៎?

ខ៖ អរ! មួយឆ្នាំជាងអូ។

ក៖​ បាទ។

ខ៖ បានគាត់អោយម៉ែគាត់មកចូលនិយាយ ស្គាល់មួយឆ្នាំ។

ក៖ អូ! មួយឆ្នាំ ហើយគាត់រកស៊ី រកអីទៅបានគាត់មានលុយ?

ខ៖ អត់មានលុយអីទេ! លុយម៉ែគាត់ហ្នឹង លុយម៉ែគាត់ទាំងអស់ហ្នឹង។

ក៖ អូ!

ខ៖ គ្មានបានប៉ុន្មានរៀលទេ។

ក៖ អញ្ចឹងនៅពេលដែលរៀបចំគាត់ ម្ដាយរបស់គាត់អ្នករៀបចំអោយណ៎?

ខ៖ ចា៎! គាត់មកចូលនិយាយ។

ក៖ ពេលហ្នឹងថ្លៃបណ្ណាការប៉ុន្មាន?

ខ៖ កាលហ្នឹងម៉ែខ្ញុំយកតែបីម៉ឺនទេ! បីម៉ឺនលុយយើងហ្នឹង។

ក៖ បាទ។

ខ៖ គេធ្វើអស់ខ្លួនឯង ដល់ខ្ញុំធ្វើអស់ខ្លួនឯងអស់ឡាំងពីរដន់ដប់ម៉ឺនអូ! ចូលលុយខ្លួនឯង។

ក៖ បាទ។ បីម៉ឺនកាលហ្នឹង បើគិតជាជី ប៉ុន្មានជី?

ខ៖ ដឹងប៉ុន្មានជីទេ! មួយជីប៉ុន្មានពាន់ទេ មួយពាន់ បីពាន់ដឹងកាលហ្នឹងអូ! អាអូន? បើកាលហ្នឹងនៅថោកអូ?

ក៖ បាទ។

ខ៖ មានអីពីរ បីពាន់ដែរមួយជី។

ក​៖ បាទ។ អញ្ចឹងមានប្រវត្តិដែលអ៊ំស្រីជួបគាត់ដំបូង ហើយមានអីអត់?  
ខ៖ អូ! ខ្ញុំមិនចេះអៀនទេ តែប៉ុហ្នឹងឯង។ គាត់មកលេងផ្ទះចេះអៀនអីគាត់ និយាយទៅត្រូវការនិយាយអី និយាយទៅ មិនចេះអៀន មិនចេះអីទេ។

ក៖ អត់ឈ្លោះគ្នាទេណ៎?

ខ៖ អត់ទេ។

ក៖ អត់ទេណ៎?

ខ៖ ចា៎។

ក៖ អញ្ចឹងសម្រាប់អ៊ំស្រីផ្ទាល់ ហេតុអីបានអ៊ំស្រីសម្រេចចិត្តយកអ៊ំប្រុសជាគូរ? អញ្ចឹងណា៎?

ខ៖ ទាំងដល់គូរ យកហើយរៀបហើយស្រេច ម៉ែឪអោយយក ក៏យកទៅ តែប៉ុហ្នឹងឯង។

ក៖ ចុះអ៊ំស្រីផ្ទាល់ អ៊ំស្រីពេញចិត្តអ៊ំប្រុសត្រង់កន្លែងណា?

ខ៖ អរ! មិនពេញចិត្តកន្លែងណា រូបរាងសម្ភស្សអីហ្នឹងឯង មើលទៅបើឃើញស្អាតបានយក អាក្រក់អត់យកទេ។

ក៖ អញ្ចឹងពេញចិត្តទាំងអស់ណ៎?

ខ៖ ចា៎។

ក៖ បាទ។ ទាក់ទង និងនៅពេលរៀបអាពាហ៍ពិពាហ៍ហើយ អ៊ំស្រីនិងមានកូន ក្រុមគ្រួសារអីអញ្ចឹងណា៎? អញ្ចឹងអ៊ំស្រីអាចជួយជម្រាបបានទេថា អ៊ំស្រីមានកូនប៉ុន្មាននាក់ហើយ?

ខ៖ ខ្ញុំមានកូនបី បួននាក់អូ! ប៉ុនវាងាប់អស់ហើយ នៅសល់តែ​មួយហ្នឹង អូ! នៅសល់ពីរ។

ក៖ នៅសល់ពីរណ៎?

ខ៖ ចា៎។

ក៖ សរុបទាំងអស់ប៉ុន្មាននាក់?  
ខ៖ បួន។

ក៖ បួននាក់ណ៎?

ខ៖ ចា៎។

ក៖ ស្រីប៉ុន្មាន? ប្រុសប៉ុន្មាន?

ខ៖ ប្រុសមានតែមួយទេ ស្រីវាទាំងអស់។

ក៖ បាទ។ អាចជួយជម្រាបឈ្មោះគាត់ទាំងបួនបានទេ?

ខ៖ រៀបរាប់ឈ្មោះទៀតអូ?

ក៖​ បាទ។

ខ៖ មុនដំបូងគេឈ្មោះ អាផាត់ស៊ីនៀន ទីពីរឈ្មោះ អាផាត់ស៊ីវ៉ាយ។

ក៖ បាទ។

ខ៖ ទីបីអានចាន់ស៊ីវ៉ាង។

ក៖ បាទ។

ខ៖​ បើទីបួននោះងាប់តាំងពីកូនងាមិស ងាប់អត់មានឈ្មោះ អស់ហើយ។

ក៖ បាទ។ អញ្ចឹងកូនទីមួយគាត់នៅឯណាដែរ?

ខ៖ នៅកំពង់ព្រះអូ។

ក៖ បាទ។ ហើយគាត់ប្រកបមុខរបរធ្វើអី?

ខ៖​ សព្វថ្ងៃដើរធ្វើការសំណង់។

ក៖ បាទ។ ហើយគាត់ស្រី ឬប្រុស?

ខ៖ ប្រុស។

ក៖ បាទ។ គ្រួសារគាត់របស់គាត់ឈ្មោះអីដែរ?

ខ៖ ឈ្មោះ ភី។

ក៖ បាទ។

ខ៖ សឿង! ដាក់សឿងហ្នឹងឯង ព្រោះឪពុកឈ្មោះ សឿង។ សឿង សុភីហ្នឹងឯង។

ក៖ បាទ។ ហើយពួកគាត់ទាំងពីរនាក់មានកូនប៉ុន្មាននាក់ដែរ?

ខ៖ កូនវាប៉ុន្មានទេ! បីអី អូ! ប្រពន្ធច្រើនណាស់ កូនពីរ បីដំបរអូ! មួយពីរ មួយពីររហូត។

ក៖ ចុះចៅអ៊ំស្រីប៉ុន្មាន?

ខ៖ ចា៎។ ចៅខ្ញុំច្រើនដែរ បើគ្រប់តែគ្នាទៅបួន ប្រាំនាក់ទេដឹងចៅ។

ក៖ ចៅកូនទីមួយណា៎? ចាំឈ្មោះគាត់ទេ?

ខ៖ កូនទីមួយឈ្មោះស្អីទេ! មីខ្លឹងអូ ឈ្មោះស្អីអេ គេដាក់ឈ្មោះ ឌៀប ដាវី។

ក៖ ដាវីណ៎?

ខ៖ ចា៎។

ក៖ បន្ទាប់ពីគាត់ឈ្មោះអីទៀត?

ខ៖ ឈ្មោះ អាជ្រឹងអូ! ឌៀប ធីសម្បត្តិ។

ក៖ បាទ។

ខ៖ គេដាក់គ្រប់ម៉ូបោះគេ ឈ្មោះឪវាហ្នឹង។

ក៖ បន្ទាប់ពីសម្បត្តិឈ្មោះអីគេ?

ខ៖ អាស្អីទេ! អាស៊ីនិត, ស៊ីនៀង។ ប៉ុន្មានទេ! បី បួននាក់គ្នាគេរាប់មិនអស់ទេ។

ក៖ ចៅ! អាហ្នឹងចៅណា៎?

ខ៖ ចៅហ្នឹងឯង។ ចា៎! សុទ្ធតែចៅ។

ក៖ អរ! ពួកគាត់ឧស្សាហ៍មកលេងអត់?  
ខ៖ មកលេងដែរ យូរៗម្ដង មកជិតមួយឆ្នាំអីមកម្ដង។

ក៖ បាទ។ អញ្ចឹងអត់សូវចាំឈ្មោះពួកគាត់ណ៎?

ខ៖​ ចាំ! ប៉ុនវាភ្លេចហើយ ចាស់ហើយ។

ក៖ បាទ។ ពួកគាត់គួរអោយស្រឡាញ់អត់?

ខ៖ អរ! មានអីពួកវាមិនដែលខិលខូចអីផង។

ក៖ កូនទីពីរគាត់ឈ្មោះអីមិញ?

ខ៖ កូនទីពីរអូ?

ក៖ បាទ។

ខ៖ ធីសម្បត្តិ វាដាក់ឪវាធី សម្បត្តិ។

ក៖ បាទ។ គ្រួសារ?

ខ៖ គ្រួសាររបស់វាធ្វើស្អីសព្វថ្ងៃអូ! ពីមុនដើរធ្វើការខាងទឹកកកណា៎! សព្វថ្ងៃ ថាធ្វើខាងទឹកកក់ទៅសព្វថ្ងៃ។

ក៖ ទាំងពីរនាក់គ្រួសារគាត់ហ្នឹងណ៎?

ខ៖ អត់ទេ! ប្រពន្ធ!

គ៖ ប្រពន្ធលក់ក្រួច។

ខ៖ អេ! ប្រពន្ធលក់ក្រួចអាជ្រឹងទេ។ មិញសួរទីប៉ុន្មាន?

ក៖ សួរទីពីរ?

ខ៖ អូ! ទីពីរប្រពន្ធវាលក់ក្រួច វាលក់ក្រួចដែរ លក់ក្រួចទាំងពីរនាក់ហ្នឹង។

ក៖ បាទ។ ហើយពួកគាត់មានកូនប៉ុន្មាននាក់?

ខ៖ កូ​នបានមួយហ្នឹងឯង។

ក៖ បាទ។

ខ៖ កូនតូច កូនងា។

ក៖ បានចៅមួយណ៎?

ខ៖ ចា៎។

ក៖​ បាទ។ ចុះកូនទីបីអូ គាត់ឈ្មោះអីដែរ?

ខ៖ កូនទីបីមិនទាន់មានគ្រួសារផងហ្នឹង។

ក៖ មិនទាន់មានទេ នៅលីវណ៎?

ខ៖ កូនខ្ញុំ ឬក៏កូនអ្នកណា? សួរកូនខ្ញុំអី?

ក៖ បាទ! កូនរបស់អ៊ំស្រីហ្នឹង?

ខ៖ មួយនេះ! ហើយសួរមិចទៀត?

ក៖ សួរថា គាត់អត់ទាន់មានគ្រួសារទេណ៎?

ខ៖ មានហើយនេះ! មីមួយហ្នឹងឯង។

ក៖​ បាទ។

ខ៖ ចា៎។

ក៖ ហើយគាត់មានកូនប៉ុន្មាននាក់ដែរ?

ខ៖ កូនពីរនាក់។

ក៖ កូនពីរនាក់ហ្នឹង ចាំឈ្មោះចៅទេ?

ខ៖ ចាំ។

ក៖ បាទ។

ខ៖ មួយនោះឈ្មោះ រុន រក្សា។

ក៖ បាទ។

ខ៖ ទីពីរនោះឈ្មោះ រុន ខេមរះ។

ក៖ ខេមរះ?

ខ៖ ចា៎! អស់ហើយ។

ក៖ បាទ។

ខ៖ តែពីរហ្នឹង។

ក៖ ពួកគេនៅរៀន ឬក៏ធ្វើការ?

ខ៖ កូននោះ! ឈប់ហើយ។

ក៖ បាទ។

ខ៖ មួយនៅរៀន។

ក៖ អរ! មួយនៅរៀនណ៎?

ខ៖ ចា៎។

ក៖ អរគុណដែលបានជម្រាបអំពីកូន ហើយនិងចៅ។ ប៉ុន្តែក៏ចង់ជម្រាបអំពីសាច់ញាតិផ្សេងទៀត ឪពុកម្ដាយរបស់អ៊ំស្រីឈ្មោះអីដែរ?

ខ៖ ឪពុកម្ដាយរបស់ខ្ញុំអូ?

ក៖ បាទ។

ខ៖ ឈ្មោះ ទុយ ហួន។ ម៉ែណា៎?

ក៖ បាទ។

ខ៖ ឪពុកឈ្មោះស្អីយួនទេ! ខ្លាំង យួន។

ក៖ បាទ។

ខ៖ ប៉ុនមិនដឹងស្អីយួន គាត់ឈ្មោះ យួន។ ឪពុកខ្ញុំអូ?

ក៖ កាលពីដើមពួកគាត់ទាំងពីរប្រកបមុខរបរអីដែរ?

ខ៖ ធ្វើស្រែ។

ក៖ បាទ។

ខ៖ គាត់ធ្វើស្រែទេ ចាស់ពីដើម គាត់គ្មានធ្វើអីទេ។

ក៖ ឪពុកម្ដាយរបស់យាយយួន គាត់ឈ្មោះអីដែរ?

ខ៖ អូ! មិនស្គាល់ទេ គាត់នៅស្រុកឆ្ងាយណាស់ ស្គាល់តែឪពុកខ្ញុំបង្កើត។

ក៖ បាទ។

ខ៖ បើយាយខ្ញុំមិនស្គាល់ទេ គាត់នៅឆ្ងាយណាស់ ហួសភ្នំពេញទៀត។ គ្មានឃើញអ្នកណាមក ឃើញតែខ្លួនគាត់មកមួយ។

ក៖ មកតែឯងណ៎?

ខ៖ ចា៎។

ក៖ ហើយគាត់អត់មានធ្លាប់ប្រាប់ថា មានបងប្អូនប៉ុន្មាននាក់?  
ខ៖ អត់ស្គាល់។

ក៖ អូ!

ខ៖ បើខ្ញុំមិនដែលនៅជាមួយគាត់ផង បើខ្ញុំនៅជាមួយតែយាយហ្នឹង។

ក៖ បាទ។ នោះជាបានន័យថា យាយតាខាងម្ដាយត្រូវទេ? ឈ្មោះអី? ចាំអត់?

ខ៖ ឪពុកម្ដាយខាងយាយខ្ញុំអូ?

ក៖ បាទ។ ខាងម្ដាយណា៎?

ខ៖ ម្ដាយខ្ញុំអូ?

ក៖ បាទ។

ខ៖ ឈ្មោះ ទុយ! តាទុយ។

ក៖ តាទុយ?

ខ៖ ឈ្មោះ ទុយ។ ចា៎! ហើយប្រពន្ធគាត់ឈ្មោះ ប៊ិន ហាច។

ក៖ បាទ។ ស្រុកកំណើតរបស់តាយាយខាងម្ដាយ ពួកគាត់ទាំងពីរនាក់ហ្នឹងនៅឯណាដែរ?

ខ៖ នៅឯណោះ នៅបញ្ញាឯណោះ។

ក​៖ នៅបញ្ញាណ៎?

ខ៖ ចា៎។

ក៖ បាទ។ ហើយចុះមុខរបរគាត់ពីដើមធ្វើអីដែរ?

ខ៖ ធ្វើស្រែ ធ្វើចំការហ្នឹង។

ក៖ បាទ។

ខ៖ ចា៎។

ក៖ អីយ៉ា! ជិតដល់ម៉ោង។ អ៊ំស្រី! អ៊ំស្រីជួយជម្រាបថា អ៊ំស្រីមានបងប្អូនប៉ុន្មាននាក់?

ខ៖ ខ្ញុំអូ?

ក៖ បាទ។

ខ៖ អូ! ច្រើនណាស់ខ្ញុំ! ប្រាំពីរនាក់ ប្រាំពីរនាក់អី? ប្រាំពីរនាក់។

ក៖ ប្រាំពីរនាក់ណ៎?

ខ៖ ចា៎។ ងាប់អត់រាប់ទេណ៎? រាប់តែរស់ៗទេណ៎?

ក៖ ជម្រាបទាំងអស់?

ខ៖ ទាំងអស់អី?

ក៖ បាទ។

ខ៖ អូ! ប្រាំបី ប្រាំបួននាក់អូ! ប្រាំបួននាក់អញ្ចឹង។

ក៖ ប្រាំបួននាក់ណ៎?

ខ៖ ចា៎។

ក៖ អ៊ំស្រីជួយជម្រាបបន្តិចថា ប្រាំបួននាក់ហ្នឹង នាក់ទីមួយគាត់ឈ្មោះអី?

ខ៖ ឈ្មោះ រ៉េន។

ក៖ ឈ្មោះ រ៉េន! បាទ។

ខ៖ រ៉ើន រ៉េន។

ក៖ ចុះអ្នកទីពីរ?

ខ៖ រ៉ើន គឹមរ័ត្ន។

ក៖ អ្នកទីបី?

ខ៖ រ៉ើន រដ្ឋា។

ក៖ អ្នកទីបួន?

ខ៖ រ៉ើន រ៉ាវ៉ាន់។

ក៖ បាទ។

ខ៖ រ៉ើន វណ្ណា។ ហើយរ៉ើនស្អីទេ! ភ្លេចបាត់ហើយ រ៉ើន នីរ៉ា ចប់ហើយ អស់ហើយ អូ! រ៉ើន ហឹមរី បងគេបង្អស់ផង។

ក៖ បាទ។ ពួកគាត់មានគ្រួសារអស់ហើយ ឬនៅ?

ខ៖ មានអស់ហើយ។

ក៖ បាទ។ អ៊ំស្រីដឹងទេថា ពួកគាត់ទៅរកស៊ីខេត្តណាខ្លះ?

ខ៖ ធូរធាអស់ហើយ មួយទៅនៅស្វាយប្រគៀបអូ! នៅជុំគ្នាហ្នឹងឯង។

ក៖ គាត់នៅជុំគ្នាទាំងអស់ណ៎?

ខ៖ ចា៎។

ក៖ បាទ។

ខ៖ មួយទៅផ្ទះអីហ្នឹងឯង ផ្ទះវា។

ក៖ បាទៗ។ អ៊ំស្រីមានបងប្អូន ឬក៏សាច់ញាតិរស់នៅក្រៅប្រទេសទេ?

ខ៖ អរ! មានឆ្ងាយៗត្រូវតែមាន។ រាប់ដែរ?

គ៖ មិនបាច់រាប់ទេ គេមិនអោយរាប់ផង។

ក៖ និយាយរួមអោយតែសាច់ញាតិ អោយតែសាច់ញាតិអាចជម្រាបបានបើសិនជាចង់បានជម្រាបអញ្ចឹងណា៎?

ខ៖ ចា៎! មិនមែនបងប្អូនខ្ញុំជម្រាបបានដែរ?

ក៖ បាទ។

ខ៖ មាន! មាននៅអាមេរិក ក៏ប៉ុន្តែមិនដែលបានលុយផង។

ក៖ គាត់ទៅប៉ុន្មានឆ្នាំហើយ?

ខ៖ អូ! ទៅតាំងពីជំនាន់ទើបតែរត់មកមិស។

ក៖ បាទ។

ខ៖ ហើយគេរត់ទៅនៅថៃ គាត់នៅថៃរហូត នៅហ្នឹងរហូត ទៅបានគេបញ្ជូនទៅអាមេរិកម្ដង។

ក៖ បាទ។ ពួកគាត់មានគ្រួសារនៅហ្នឹង ឬក៏ទៅតាឯង?

ខ៖ គាត់ទៅទាំងប្ដី ទាំងប្រពន្ធគាត់ហ្នឹង។

ក៖ អញ្ចឹងទាក់ទង និងប្រវត្តិអ៊ំស្រីកាលនៅពីក្មេងវិញម្ដង តើអ៊ំស្រីនៅពីក្មេង អ៊ំស្រីរៀននៅឯណាដែរ?

ខ៖ ខ្ញុំពីក្មេងអូ?

ក៖ បាទ។

ខ៖ ខ្ញុំរៀននៅកំពង់ព្រះ។

ក​៖ កំពង់ព្រះណ៎?

ខ៖ ចា៎។

ក៖ បាទ។ រៀនបានត្រឹមណា?

ខ៖ ខ្ញុំរៀនត្រឹមថ្នាក់ទីបួន។

ក៖ រៀនត្រឹមថ្នាក់ទីបួន! ថ្នាក់ទីបួនពីដើម ឬក៏ថ្នាក់ទីបួនឥឡូវ?

ខ៖ ថ្នាក់ទីបួនពីដើម។ ចុះឥឡូវនេះបើមិនមានទីបួនឯណា។

ក៖ បាទ។ អញ្ចឹងបើគិតទៅពីទីបួនឥឡូវ និងពីដើមហ្នឹង ស្មើរនិងទីប៉ុន្មានឥឡូវ?

ខ៖ ចា៎?

ក៖ ស្មើរនិងទីប៉ុន្មានដែរ?

ខ៖ ហេ! មិនទាន់ប្រឡងឌីប្លូមផង ដល់គេប្រឡងឌីប្លូមចប់ ខ្ញុំឈប់រៀនប្រដោយ អាពតចូលមក។ អាពតចូលមកទៅ ខានរៀន ខានអីទៅ។

ក៖ កាលហ្នឹងថ្នាក់ទីបួនពីដើមហ្នឹង អ៊ំស្រីមានធ្លាប់មានបំណងចង់ធ្វើគ្រូបង្រៀនអីទេ?

ខ៖ ប្រឡងដែរ ប៉ុនវារៀនមិនចប់ វាមិនចប់ថ្នាក់។

ក៖ បាទ។ ថ្នាក់ទីបួនជំនាន់ហ្នឹងអាចធ្វើបានហើយ?

ខ៖ ដល់ត្រឹមអាពតនេះគេយកត្រឹមថ្នាក់ទីប្រាំពីរផង ធ្វើគ្រូសព្វថ្ងៃអូ។

ក៖ បាទ។

ខ៖ ចា៎! ហើយខ្ញុំឈប់ ខ្ញុំមិនបានចូលដាក់ពាក្យអីគេផង អត់។

ក៖ អូ!

ខ៖ ទៅនៅតែស្រែឯណោះ។

ក៖ អត់ស្ដាយទេណ៎?

ខ៖ ស្ដាយដែរ។ គេថ្នាក់ទីប្រាំពីរសួរគេទៅថាថ្នាក់ទីប៉ុន្មាន? គេថា ថ្នាក់ទីប្រាំពីរធ្វើគ្រូបង្ហាត់សព្វថ្ងៃ។

ក៖ បាទ។ ហើយអញ្ចឹងនៅពេលដែលអ៊ំស្រីមានគ្រួសារ អ៊ំស្រីមានប្រវត្តិទេថា ធ្លាប់លំបាក ធ្លាប់មានភាពងាយស្រួលយ៉ាងមិចខ្លះ? អញ្ចឹងណា៎?

ខ៖ អូ! ខ្ញុំដែលមានប្រវត្តិលំបាកអី ខ្ញុំនៅតែផ្ទះ។

ក៖ បាទ។

ខ៖ មើលតែកូន ហើយនិងប្ដីខ្ញុំហ្នឹង។ ចប់ពីទាហ៊ានទៅ គាត់ធ្វើស្រែទៅ។

ក៖ បាទ។

ខ៖ ស្រែខ្ញុំវាច្រើន ម៉ែឪខ្ញុំគាត់ចែក។

ក៖ អរ! ដីច្រើនណ៎?

ខ៖ ប៉ុនដល់សព្វថ្ងៃនេះទៅវារត់មកនៅនេះទៅ វាអត់មានស្រែ។

ក៖ អរ! កាលពីមុនមានស្រែច្រើនណ៎?

ខ៖ ចា៎។ ស្រែខ្ញុំធ្វើមួយឆ្នាំ ម៉ែខ្ញុំធ្វើមួយឆ្នាំរាប់ពាន់ថាំងអូ! មិនមែនមកសព្វថ្ងៃគ្មាន រកមួយរៃក៏គ្មាន។

ក៖ អរ! បើយើងគិតជាហិតតាប្រហែលជាប៉ុន្មានហិត?

ខ៖ អូ! ពីដើមគេនិយាយត្រា ប៉ុន្មានត្រាអូ! គេមិននិយាយដូចយើងសព្វថ្ងៃទេ។

ក៖ បាទ។

ខ៖ នៅផ្ទះនោះដឹងម្ភៃប៉ុន្មានត្រាទេ ខ្ញុំមិនដឹង ខ្ញុំមិនស្គាល់ទេ។

ក៖ ចុះហេតុអីបានអ៊ំស្រីបាត់ដី បាត់អីអស់អញ្ចឹង?

ខ៖ ម៉ែខ្ញុំអត់ទៅ គេមកហៅដែរ! មេឃុំនៅហ្នឹងអោយទៅ ប៉ុនយាយខ្ញុំគាត់ចាស់ហើយគាត់ថា គាត់ខ្ជិលណាស់។ អស់បាត់ប្ដី បាត់អីអស់មានអ្នកណាទៅធ្វើ ក៏ឈប់អត់ទៅ នៅជាមួយកូនទៅ ជាមួយចៅអីទៅ។

ក៖ អញ្ចឹងស្រែគេយកអស់ទៅ?

ខ៖ ចា៎! គេយកអស់ហើយ គេហៅទៅមិនទៅ ប៉ុនម៉ែខ្ញុំគាត់មិនទៅ គាត់ថាគាត់ខ្ជិលណាស់គាត់ចាស់ហើយ មិនដឹងទៅធ្វើស្អីកើតទេ គាត់ខ្ជិលទៅគាត់ថាអញ្ចឹង។ ខ្ញុំនៅជាមួយគាត់ ខ្ញុំក៏មេម៉ាយ គាត់ក៏មេម៉ាយចាស់។

ក៖ បាទ។

ខ៖ នៅខាងបញ្ញាមិនដែលទៅបញ្ញាទេអី?

ក៖ នៅជិតនេះហ្នឹង?

ខ៖ អើ! ស្គាល់ខ្សែរមេសំ​ខ្សែរមេហីងអីដែរ?

ក៖ ខ្ញុំអត់ស្គាល់។

ខ៖ ងត់ស្គាល់ខ្សែរមេហីងនៅខាងនោះតើ? ជាប់ទល់មុខសាឡារៀននោះ។

ក៖ អញ្ចឹងគ្រាន់តែ ដីដែលយើងមានច្រៀនតែអត់បានយកមកណ៎?

ខ៖ ចាស៎​។

ក៖ ឥឡូវត្រូវប៉ាន់ឡើងថ្ងៃ។

ខ៖ អូស! ត្រូវប៉ាន់ដល់ហើយនៅពីមុខ។ គេលក់លឹងមិនចេះទិញហើយមកនៅនឹងនេះគេមកធ្វើ ដាំដើមស្វាយនៅជាប់មាត់ថ្នល់។

ក៖ បាទ។

ខ៖ យកនោះមិនមែនអ្នកក្រៅទេ យកនោះចែកកូនចែកចៅគាត់នោះឯង យកនោះ។

ក៖​ សាច់ញ្ញាតិណ៎?

ខ៖ ចាស៎។​ ចៅខាងតា​ចៅបង្កើត។

ក៖ សម្រាប់អ៊ុំស្រីផ្ទាល់ពីមុននឹងអីឡូវខុសគ្នាដូចម្តេច?

ខ៖​ ហាស៎?

ក៖ សព្វថ្ងៃនឹងពីមុននោះណាស់?

ខ៖ សព្វថ្ងៃក្រ។ ឥឡូវផ្ធៃតូចនៅជាមួយកូន ពីមុនផ្ទះធំប៉ុណ្ណាប៉ុនណី។

ក៖ ចុះសុខភាពពីមុន នឹងអីឡូវខុសគ្នាយ៉ាងមេចដែរ?

ខ៖ អូស។ ពីមុននឹងអីឡូវខុសគ្នាឆ្ងាយណាស់ សព្វថ្ងៃដើរមិនកើត បន្តិចឈឺពោះៗ អត់ស្រួលខ្លួនទេសព្វថ្ងៃ។ ចាស់​ហើយអញ្ចឹងឯងជរា។

ក៖ បាទ។

ខ៖ អត់ដូចនៅក្មេង។

ក៖​ កាលនៅក្មេងអ៊ុំស្រីធ្លាប់រៀនចំអិនម្ហូបពីឪពុកម្តាយ នឹងជីដូនជីតាទេ? អូ! ខ្ញុំមិនបាច់រៀនទេ បើខ្ញុំចេះដាំបាយតាំងពីតូច បើម៉ែខ្ញុំគាត់ទៅស្រែបាត់ៗខ្ញុំនៅពីតូចមិនទាន់ចេះទេដួសអង្ករដាក់មួយវែកម្លិស។

ក៖ បាទ។

ខ៖ ម៉ែខ្ញុំគាត់ទៅបាត់ទៅ ខ្ញុំចេះតែដាក់ដាំទៅ ដាក់មួយចានដែកហើយដួសចេញដាក់ក្នុងឆ្នាំង។

ក៖ បាទ។

ខ៖ គ្រាន់ថា មិនចាំបាច់បង្រៀនខ្ញុំទេ! ស្លម្ជូរអីហើយ ខ្ញុំសួរគាត់ថាដាក់ស្អីខ្លះ? គាត់ទៅបាត់ទៅ។

ក៖ គាត់! គ្រាន់តែឆ្នាំង គ្រាន់តែឆ្នាំងធំអញ្ចេះអត់ដែលធ្វើទេណ៎?

ខ៖ ចា៎។ បើដួសអោយដួសដាក់វែក បើអោយទៅលើក លើកមិនរួចទេ ព្រោះខ្លួនវាតូចអូ! លើកមិនរួច។ ស្លឹកគ្រៃអីអញ្ចឹងដែរ ស្លឹកមិនហាន់ទេ ហាន់តែអាគល់ដាក់អាហ្នឹងមុន។

ក៖ បាទ។

ខ៖ ហាន់អោយដាច់ ខ្ញុំចេះតាំងពីតូចៗមិសដាំស្ល។

ក៖ ជីវភាពរបស់ឪពុកម្ដាយអ៊ំស្រីកាលពីមុន ជីវភាពល្អទេ?

ខ៖ អូ! ល្អណាស់ ម៉ាបញ្ញាគ្មានអ្នកណាមានដល់គាត់ទេ។

ក៖ អូ!

ខ៖ បើមិនជឿទៅសួរអ្នកណាក៏ស្គាល់ គាត់មានលើសគេបង្អស់ម៉ាបញ្ញាហ្នឹង។

ក៖ ស៊ីដាច់គេហ្មងណ៎?

ខ៖ ចា៎។

ក៖ បាទ! អរគុណ។ អញ្ចឹងសម្រាប់អ៊ំស្រីផ្ទាល់ ម្ហូបដែលអ៊ំស្រីចូលចិត្តពិសារជាងគេ ម្ហូបអីដែរ?

ខ៖ ចូលចិត្ត! ខ្ញុំពីដើមចូលចិត្តតែម្ជូរទេ អោយតែមានម្ជូរដឹងតែឆ្ងាញ់ហើយ។

ក៖ បាទ។

ខ៖ កាលពីនៅក្មេងណា៎! ដល់សព្វថ្ងៃស៊ីអីក៏មិនឆ្ងាញ់ដែរ គេធ្វើអី ម្ជូរអីក៏ខ្ញុំលែងចង់ដែរសព្វថ្ងៃអូ។

ក៖ បាទ។

ខ៖ ប៉ុននៅពីក្មេងមែន អោយតែលឺសូរម្ជូរឆ្ងាញ់រហូត។

ក៖ បាទ។

ខ៖ ចា៎! ខ្ញុំមានតែប៉ុហ្នឹង។

ក៖ ទាក់ទង និងចម្រៀងវិញម្ដង តើអ៊ំស្រីចូលចិត្តចម្រៀងភ្លេងការ ឬក៏ចម្រៀងពីដើម ចម្រៀងសម័យ?

ខ៖ អូ! និយាយពីរឿងចូលចិត្តអូ ខ្ញុំដឹងតែចូលចិត្តស្អីទេ ចេះតែស្ដាប់ទៅចម្រៀង ស្ដាប់អោយតែគ្រប់ចម្រៀងហ្នឹងឯង។

ក៖ បាទ។

ខ៖ ពីដើមនៅតែបើកវិទ្យុស្ដាប់ព័ត៌មានអីកុំអោយតែដាក់ ម៉ែខ្ញុំថា អង្គុយស្ដាប់តែចម្រៀងហ្នឹងឯង ឯងរកស្ដាប់ព័ត៌មានអីកុំអោយដាក់ ដាក់តែចម្រៀង។

ក៖ អរ!

ខ៖ ប៉ុនមិនដឹងបទអី បទអីទេ។

ក៖ ពីដើមគេមានប៉ុសបទចម្រៀងពីដើមដែរណ៎?

ខ៖ ចា៎! មានវិទ្យុវា យើងពីដើមអាសូរ៉ាយពីដើមលឺដូចមេក្រូអញ្ចឹងឯង ដាក់មកវូង។

ក៖ អូ!

ខ៖ អញ្ចឹងអត់មានអ្នកមានទេ ទើបតែមានគាត់ទិញហ្នឹងពីសង្គមណា៎?

ក៖ បាទ។

ខ៖ ទើបមានគាត់ទិញមកម៉ាកអាសូរ៉ាយហ្នឹង លឺមែន! គាត់ហ្នឹងលឺដូចមេក្រូយើងដាក់អញ្ចឹងវិទ្យុហ្នឹងលឺវ៉ូង។

ក៖ បាទ។ ប៉ុន្តែផ្ទះអ៊ំស្រីមានណ៎?

ខ៖ មាន។

ក៖ ប៉ុណ្ណាវិទ្យុហ្នឹង?

ខ៖ ប្រហែលបួនពាន់ បួនពាន់យើងពីដើមណា៎?

ក៖ អូ!

ខ៖ ពេលមានល្ខោន មានអី មនុស្សមកឡាំងឆ្ងិសមកមើលរឿងល្ខោនចាន់ សារុនណា៎! មកផ្ទះខ្ញុំអង្គុយស្ដាប់ចប់បានទៅផ្ទះវិញ ល្ខោនចាន់ សារុនណា៎! មកលេង មកស្ដាប់រឿងក្នុងភូមិគ្មានអ្នកណាមានទេ មានមួយៗ។

ក៖ កាលណោះទិញមកពីប្រទេសណា៎?

ខ៖ ទិញនៅបាត់ដំបង ផ្សារបាត់ដំបងយើងហ្នឹង។

ក៖ អរ! គេមានលក់ដែរណ៎?

ខ៖ ចា៎។

ក៖ បាទៗ។ អញ្ចឹងទាក់ទង និងល្បែងរបាំប្រជាប្រិយវិញ ធ្លាប់ចូលចិត្តទេ?

ខ៖ ចូលចិត្តហើយ ប៉ុនខ្ញុំមិនចេះរាំ ចេះអីហ្នឹងគេឡើយ អត់ចេះសោះ។

ក៖ បាទ។

ខ៖ ចូលចិត្តមើល ប៉ុនអោយរាំវាមិនចេះ ទាំងរាំវង់ខ្ញុំមិនចេះរាំផង។

ក៖ បាទ។ សម្រាប់អ៊ំស្រីផ្ទាល់ ពេលទំនេរអ៊ំស្រីចូលចិត្តទៅលេងឯណាដែរ?

ខ៖ មានបានដើរលេងអីផង មួយថ្ងៃៗនៅតែផ្ទះ។

ក៖ បាទ។

ខ៖ មិនបានដើរលេងឯណាទេ នៅតែផ្ទះ។ បើនៅទំនេរឡើងគេផ្សេង គេដើរបាត់ហើយនៅម្នាក់​ឯង។

ក៖ អញ្ចឹងតាំងពីក្មេងមកដល់ឥឡូវនេះ តើអ៊ំស្រីធ្លាប់បានដើរកាត់ ឬក៏ដើរបានប៉ុន្មានខេត្តហើយ?

ខ៖ ខេត្តអូ?

ក៖ បាទ។

ខ​៖ តាំងពីក្មេងមកអូ?

ក៖ បាទ។

ខ៖ អូ! ខ្ញុំដើរច្រើនណាស់ពេលខ្ញុំ ប៉ុនខ្ញុំមិនចាំ! ខ្ញុំទៅលេងជាមួយ និងម៉ែខ្ញុំសុទ្ធតែមួយជុំស្រុកអីអូ! ដល់យប់បានចូលផ្ទះ។

ក៖ បាទ។

ខ៖ ប៉ុនខ្ញុំមិនចាំទេ គ្រប់ខេត្តទាំងអស់ហ្នឹង។

ក៖ បានច្រើនដែរណ៎?

ខ៖ ចា៎។

ក៖ ដើរលេងណ៎?

ខ៖ ដើរលេង! ម៉ែខ្ញុំគាត់ទៅឡានគេទៅ ពីដើមគេដើរបួន ប្រាំអាទិត្យបានគេចូលផ្ទះវិញ។

ក៖ ប្រាំរយដុល្លា ឬក៏យ៉ាងមិច?

ខ៖ ប្រាំរយលុយខ្មែរយើងហ្នឹង។

ក៖ បាទ។

ខ៖ មួយអាទិត្យបានគេយកប្រាំរយរៀល ពេលបាយម្ហូបអី លុយយើងទិញខ្លួនឯង គេយកតែអាថ្លៃឡានយើង។

ក៖ អរៗ!

ខ៖ ទៅលេងបារាយ ទឹកថ្លាកែបអីៗ កំពង់សោមអីទៅលេងទាំងអស់ហ្នឹង ពេញហ្នឹងឯង។ គ្រាន់តែជិះឡានទៅមើលជាមួយគេ ជាមួយឯង ទៅដើរលេងអោយស្គាល់។

ក៖ កន្លែងដែលអ៊ំស្រីធ្លាប់ដើរទាំងអស់ហ្នឹង ហើយកន្លែងណាដែលអ៊ំស្រីចូលចិត្តជាងគេ?

ខ៖ ដើរអូ?

ក៖ បាទ។

ខ៖ មិនដែលបានទៅនៅឯណាបាននៅផ្ទះផងហ្នឹង អោយដើរទៅណាមិចមិនដែលទៅផង បើនៅតែផ្ទះ។

ក៖ ចង់និយាយថា កន្លែងដែលធ្លាប់ដើរលេងតាមជុំវិញខេត្តទាំងអស់ តំបន់ទេសចរណ៍មួយណា?

ខ៖ ខ្ញុំមិនដែលបានទៅទេ។

ក៖ ចុះក្រែងថា ដើរលេងមួយអាទិត្យ?

ខ៖ ដើរលេងមួយអាទិត្យ ដើរលេងជាមួយម៉ែឪទៅជិះឡាន ក៏ទៅៗ ទៅតាមគាត់ជិះឡានទៅ។

ក៖ អរ! បើអោយចូលចិត្តខ្លួនឯង អត់ទេណ៎?

ខ៖ អោយចូលចិត្ត ខ្ញុំមិនចូលចិត្តតែកន្លែងណាទេ គ្មានកន្លែងចូល។

ក៖ បាទ។ នៅក្នុងក្រុមគ្រួសាររបស់អ៊ំស្រីមានអ្នកចេះលេងឧបករណ៍តន្ត្រីទេ?

ខ៖ អត់! អត់ចេះផង អត់មានអ្នកណាចេះទេ មានតែបងប្អូនឆ្ងាយៗទេ អាហ្នឹងគេលេងភ្លេងការ។

ក៖ បាទ។

ខ៖ តាយាយ មាមីងអី អាហ្នឹងលេងភ្លេងការ ហើយនិងអ្នកភ្លេង។

ក៖ អ្នកភ្លេងណ៎?

ខ៖ ចា៎។

ក៖ បាទ។

ខ៖ គេជួលទៅ។

ក៖ សម្រាប់!

ខ៖ ភ្លេងក៏លេង។

ក៖ សម្រាប់អ៊ំស្រីផ្ទាល់មានបានរក្សាប្រពៃណី ទំនៀមទម្លាប់អីដែលសល់ពីឪពុកម្ដាយដែលគាត់ជាអ្នកធូរធាពីសម័យមុនអញ្ចឹង គាត់តែងតែបន្សល់នៅទម្លាប់ ឬក៏ប្រពៃណីអីមួយអោយរៀនត?

ខ៖ ម៉ែឪខ្ញុំគាត់មិនចេះអី! ម៉ែខ្ញុំលេងល្ខោន ដល់ពេលខ្ញុំគ្មានចេះស្អីទេ គ្មានចេះអីទេ ខ្ញុំមិនបានទំនៀមទម្លាប់អីទេ ខ្ញុំមិនចេះផង។

ក៖ បាទ។

ខ៖ ចា៎។ មាខ្ញុំគាត់លេងល្ខោន តួឯកល្ខោនណា៎! តាខ្ញុំក៏គាត់តួឯកល្ខោនដែរ គាត់ថាគាត់តួឯកល្ខោនដែរ។

ក៖ អរ! មានសល់ទុកនៅកីឡាប្រដាល់អីអត់?

ខ៖ អត់! គាត់លេងល្ខោនយើង ល្ខោនបាសាក់ គាត់មានលេងប្រដាល់អីគាត់។

ក៖ បាទ។ អញ្ចឹងដោសារតែ! ទាក់់ទង និងផ្ទះវិញម្ដង កាលពីមុនអ៊ំស្រីថានៅជាមួយឪពុកម្ដាយមានផ្ទះធំ អញ្ចឹងទៅណា៎? អញ្ចឹងផ្ទះហ្នឹងធ្វើពីថ្ម ឬក៏ធ្វើពីឈើ?

ខ៖ ផ្ទះធ្វើពីឈើ ឈើទាំងអស់ អត់មានថ្មទេ។

ក៖ បាទ។

ខ៖ ផ្ទះពីដើមកម្រធ្វើពីថ្មណាស់ ច្រើនតែឈើ។

ក៖ ធ្វើពីឈើណ៎?

ខ៖ ចា៎។

ក៖ សសរធ្វើពីអីអ៊ំស្រី?

ខ៖ សសរយើងធំៗប៉ុនណេះ មូលៗអូ។

ក៖ បាទ។

ខ៖ វាសសរអញ្ចេះដែរ ប៉ុនវាធំៗ។

ក៖ ផ្ទះហ្នឹងធ្វើប៉ុន្មានខ្នង?

ខ៖ ធ្វើបីខ្នងអូ។

ក៖ បីខ្នងណ៎?

ខ៖ អោយតែមួយជំហៀងម៉ាល្វឹង អាមួយជំហៀងទៀតបីខ្នង។

ក៖ បាទ។ ហើយទំហំដីធំទេ? ផ្ទះហ្នឹង?

ខ៖ ធំ! ប៉ុនដឹងប៉ុន្មានៗ ខ្ញុំមិនដឹងដែរ។

ក​៖ បាទៗ។ ហើយដំបូលផ្ទះប្រក់អីគេដែរ?

ខ៖ ប្រក់ក្បឿង។

ក៖ ចុះចិញ្ជៀង?

ខ៖ ចិញ្ជៀងក្ដារ។

ក៖ ចុះបង្អូចអ៊ំស្រី?

ខ៖ បង្អូចក្ដារកាំព្រិលយើង សព្វថ្ងៃគេដាក់កាំព្រិលៗមិនមែនដែក អាកាំព្រិលយើងវះតូចៗដាក់បង្អូចយើងអូ។

ក៖ បង្អូចវាត្រូវណ៎?

ខ៖ ចា៎។

ក៖ បាទ។ ចុះរបងផ្ទះអ៊ំស្រីធ្វើពីអីដែរ?

ខ៖ ចា៎។

ក៖ របងផ្ទះណា៎?

ខ៖ របងផ្ទះយើងពីដើមគេដាក់អាឈើប៉ុនៗណេះអូ! យើងដាំពីមុខ មិនដែលឃើញអេ ពេលសម្ដេចយៀងមកគេលាបកំបោរលាបអី ហើយគេធ្វើដូចមានខ្លោងមានអីអញ្ចឹង។

ក៖ បាទ។

ខ៖ ដាក់អាផ្ទះយើង មានតែប៉ុហ្នឹង។

ក៖ បាទ។

ខ៖ វៃរបងខាងក្រៅហ្នឹងហូរហែរ។

ក៖ អូ! ប៉ុន្តែវាធំៗជាងនេះណ៎?

ខ៖ ចា៎! គេដាក់ សព្វថ្ងៃបែបនៅអញ្ចឹងដែរដឹង។

ក៖ អរ!

ខ៖ ប៉ុនខ្ញុំមិនដែលសូវទៅផង ពីមុនរើហើយ។ ថាមិចមិញ?

ក៖ ឥឡូវមិចហើយ?

ខ៖ អូ! អាពតរើអស់ហើយ រើទៅអស់អាលីងនៅសល់តែឈើ។

ក៖ សល់តែឈើអត់យកមកណ៎?

ខ៖ ចា៎។ នៅសល់តែដប់ វារើអស់អាលីងមានសល់អីទៀត។

ក៖ បាទ។ អញ្ចឹងផ្ទះដែលអ៊ំស្រីនៅសម័យពីដើមមុន តើផ្ទះមួយហ្នឹងក្រុមគ្រួសាររបស់អ៊ំស្រីសាងសង់ខ្លួនឯង ឬក៏ជួលជាងធ្វើ?

ខ៖ ជួលជាងធ្វើ មិនចេះធ្វើខ្លួនឯងទេ។

ក៖ បាទ។

ខ៖ ជួលតែជាងធ្វើ។

ក៖ អ៊ំស្រីគិតថាប៉ុន្មានថ្ងៃបានផ្ទះហ្នឹងធ្វើហើយ?

ខ៖ អូ! ដឹងប៉ុន្មានថ្ងៃទេ ខ្ញុំមិនសូវដឹង កើតមកឃើញផ្ទះស្រាប់ដឹងប៉ុន្មានថ្ងៃ។

ក៖ បាទ។ ទាក់ទង និងជំនាញវិញអ៊ំស្រីអាចធ្វើអីបាន តាំងពីក្មេងមកដល់ឥឡូវហ្នឹង ចេះធ្វើអីខ្លះ?

ខ៖ ខ្ញុំមិនចេះអីផងមានតែស្រែ ខ្ញុំនៅតែស្រែមើលតែគោ ដាំតែបាយមានចេះធ្វើអីខ្ញុំ។

ក៖ ការងារផ្ទះណ៎?

ខ៖ ចា៎។ ពេលដាំបាយ ដាំអីគាត់ទុកអោយខ្ញុំអ្នកដាំហើយ គាត់ទៅធ្វើការបាត់ៗទៅ រឿងបាយទឹកលើខ្ញុំទៅ។

ក៖ បាទ។ ចុះទាក់ទងខាងត្បាញរវៃចេះអត់?

ខ៖ អត់! ខ្ញុំ! អ្នកស្រុកនេះគ្មានអ្នកណាចេះត្បាញទេ ត្បាញតែស្រុកអីណាណោះឆ្ងាយៗ។

ក៖ អ៊ំស្រីធ្លាប់ដាំដំណាំអីខ្លះ?

ខ៖ ធ្វើតែស្រែ ហើយនៅផ្ទះហ្នឹងនៅក្រោយធ្វើតែចំការ និងដាំក្រូច។

ក៖ បាទ។ អ៊ំស្រី ហើយនិងក្រុមគ្រួសារកាលពីដើមធ្លាប់មានឡើងត្នោតយកទឹកធ្វើស្ករអត់ទេ?

ខ៖ អត់! ប្ដីខ្ញុំគ្មានចេះឡើងត្នោតអីទេ ធ្វើតែស្រែទេ រកកម្លាំងគ្មានផងទៅធ្វើត្នោតឯណានៅបញ្ញាណោះ កម្រមានណាស់។

ក៖ ធ្វើតែស្រែណ៎?

ខ៖ ដល់មានគេធ្វើត្នោតអញ្ចឹង សុំគេទៅយកមករំងាស់ធ្វើស្ករខ្លួនឯង។

ក៖ ធ្វើស្រែអាចក្លាយជាអ្នកធូរធាបានណ៎?

ខ៖ ចា៎?

ក៖ គ្រាន់តែធ្វើស្រែ អាច់ក្លាយជាធូរធាបានជំនាន់ហ្នឹង?

ខ៖ អូ! លក់ស្រូវមួយឆ្នាំៗបានម៉ាចេះធឹកអូ បើគាត់លក់មិនចេះធឹកលុយអូ។

ក៖ បាទ។ អ៊ំស្រីធ្លាប់មានគ្រួសារ ធ្លាប់ធ្វើកន្ត្រក់លក់ទេ?

ខ៖ អត់! មិនចេះធ្វើ។

ក៖ បាទ។ ចំទាក់ទង និងការចិញ្ចឹមសត្វ ធ្លាប់បានចិញ្ចឹមសត្វទេ? ធ្លាប់ចិញ្ចឹមសត្វអីខ្លះ?

ខ៖ អត់ដែលចិញ្ចឹមសត្វផង ចិញ្ចឹមតែមាន់ម្ដងៗវាស្លាប់អស់ហើយ មិនដែលបានមើលផង។

ក៖ បាទ។

ខ៖ ដល់ខែឈឺ ឈឺងាប់ មានចិញ្ចឹមសត្វអីទេ គ្រាន់តែមានគោមួយនឹមទុកភ្ជួរស្រែហ្នឹងឯង។

ក៖ អ៊ំស្រីជួយជម្រាបបានទេ តាំងពីក្មេងមកដល់ឥឡូវហ្នឹងអ៊ំស្រីធ្លាប់ជួបបញ្ហាអីមួយដែលពិបាកដោះស្រាយនៅក្នុងជីវិតទេ?

ខ៖ មិនដែលមានបញ្ហាអីពិបាកផង គ្មានអ្នកណាទៅចប់គុក ចប់ច្រវ៉ាក់អីផង អត់! អត់មានទេ។

ក៖ មិនសូវពិបាក មិនសូវអីណ៎?

ខ៖ ចា៎។

ក៖ ចុះតាក់ទងនឹងបទពិសោធន៍ល្អដែលគួរអោយចងចាំអ៊ុំស្រីមានទេ? ប្រវត្តិដែលគួរអោយចងចាំ។

ខ៖​ អត់បានធ្វើអី មិនបានទៅចងចាំអី។ នៅកាលនោះដូចអត់មានអីចងចាំ។​

ក៖ នៅចងចាំអនុស្សារី។

ខ៖ មានស្ស័យវរីដែលគួរចងចាំ។ មានតែកូនយំច្រើនវៃតែប៉ុណ្ណោះឯង។

ក៖ វ៉ៃខ្លាំង ឬវ៉ៃតិច?

ខ៖ វ៉ៃតិចៗកូន អ្នកណាទៅវ៉ៃខ្លាំង។

ក៖ ក្រីស្រម៉ៃរបស់អ៊ំស្រីកាលពីនៅពីក្មេង គឹតថាចងធ្វើអីទេ?

ខ៖ អ្នកណាប្តីខ្ញុំនឹង?

ក៖ អ៊ុំស្រីផ្ទាល់?

ខ៖ ខ្ញុំមានអី ព្រោះអីរៀនមិនទាន់ចប់ផង។ រៀនចប់គ្រាន់បានធ្វើការបង្រៀន រៀនមិនចប់មានបានធ្វីកើត។ អត់មានធ្វើអីកើតទេមានប្តីទៅ។

ក៖ ចុះប្តីមីងធ្វើអីវិញ?

ខ៖ ប្តីខ្ញុំធ្វើទាហ៊ាន។

ក៖ ធ្វើទាហ៊ានរហូតណ៎?

ខ៖ ធ្វើរហូតគេយកទៅសម្លាប់ចោល។

ក៖ អូ! ខ្ញុំអរគុណដល់អ៊ំស្រីដែលបានផ្តល់ការសម្ភាស តាំងពីដើមរហូតដល់ចប់។ ហើយមុននឹងបញ្ចប់ខ្ញុំចង់ជម្រាបទៅកាន់អ៊ុំស្រីបន្តិចគឺដើម្បីរក្សានៅជីវប្រវត្តិរបស់អ៊ុំស្រីផ្ទាល់ ដើម្បីរក្សាអោយនៅស្ថិតស្តេរគងវង្ស ទុកអោយកូនចៅជំនាន់ក្រោយបានរៀនសូត្រ។ ដូចនេះគ្រាន់តែចូលទៅកាន់វែបសាយដែលខ្ញុំបានជម្រាបនៅទៅ អ៊ុំស្រីអាចមើលឃើញការសម្ភាសដែលអ៊ុំស្រីបានផ្តល់អោយខ្ញុំ តើជាចង់ក្រោយអ៊ុំស្រីមានពាក្យពេជ្យអ្វីដែលអាចជួនពរដល់កូនចៅជំនាន់ក្រោយដែរទេ? អោយគាត់តែរីកចម្រើន នឹងល្អប្រសើរដែរទេ?

ខ៖ ខ្ញុំអត់មានអីទេ មានជួនពរអោយវាខ្ញុំរកស៊ី កំអោយតែវាឈ្លោះប្រកែកគ្នាទៅប្តីប្រពន្ធ ធ្វើមេចអោយតែបានក្តីសុខក្តីចម្រើន កំអោយមានរោគគាព្យាធិអី។ បណ្ណឹងបានហើយកូន។

ក៖ បាទ។ ខ្ញុំក៏សូមជូនពរដល់អ៊ុំស្រី ដែលបានផ្តល់ការសម្ភាសនេះ សូមអោយអ៊ុំស្រីទទួលបានសុខភាពល្អមានកំលាំងមានបញ្ញា ហើយអាចធ្វើជាបង្គោលដល់កូនៗជំនាន់ក្រោយ អញ្ចឹងខ្ញុំសូមអរគុណសូមជំរាបលាណាអ៊ុំស្រី។

ខ៖ ចាស៎។

ចប់